**Қайғы – бұл жұбанышқа апаратын жол**

***Күнәларына өкініп қайғырғандар бақытты: Құдай оларды жұбататын болады!***

***(Матай 5:4)***

Біреуді жоғалтып алудың ауыртпашылығын немесе басқа да ауырсынуларды елемеу, сол ауыртпашылықты жояды деп ойлайтын кездер болады.

Эван есімді кісі, деменциямен ауыратын әжесіне қамқор болу үшін, оның қасына барады. Әжесі тіпті өз өзін тамақтандыра алмайтын еді, бір күні, Эван оған тамақ беріп жатқан кезде, әжесі тұншыға бастады. Әжесі қанша тырысқанына қарамастан, бірнеше минуттан кейін Исаның жанына кетеді. Содан бері Эван үшін бұл жағдай туралы сөйлесу өте қиын.

Иса былай деді: “Күнәларына өкініп қайғырғандар бақытты: Құдай оларды жұбататын болады!” (Матай 5:4). Қайғы жоқ жерде жұбаныш та, сауығу да болмайды. Қайғылы жағдайға тап болғанда, Исаның айтқандарына негізделген мына үш қарапайым әрекет көмектесе алады.

№1: Қайғыңызды сыртқа шығарыңыз. Иә, ауыртпашылығыңыз туралы біреуге айтыңыз. Жылап алған да - дұрыс. Өзіңізге қымбат, маңызды сәттерді еске түсіріңіз. «Былай істеуім керек еді» немесе «егер осылай істегенде» деген ойларды санаңыздан алып тастаңыз. Олар тек кінә мен ауыртпалықты тудырады.

№2: Сеніміңізді іштей күшейтіңіз. Бұл сіз өзіңіз білетін шындықты — Құдай сізді жақсы көретінін, сізді Құдайдың сүйіспеншілігінен айыра алатындай ешбір қайғы-қасіреттің жоқ екенін өзіңізге қайта қайта айта беріңіз. Құдай сіздің сенімді панаңыз, сіз оны бір күні түсінетін боласыз. Құдайдың Өзі және Оның рақымы да жеткілікті.

№3: Үмітіңізді мәңгі есте сақтаңыз. Бір күні біз Құдаймен бірге қайтадан бірге боламыз ба? Иә. Құдайдың Өзі көз жасымызды сүртетін болады ма? Иә. Жаңа өсиеттің басты назары шынымен мәңгілікке бағытталған және сіз осы құнды шындықтарды ұстанған кезде, сіз ішіңіздегі үмітті мәңгі есіңізде сақтап, жұбаныш табасыз.